**אוניברסיטת חיפה**

**ביה"ס למדעי המדינה**

**מנהיגות ורטוריקה: הקשר בין שיח רטורי לדפוסי מנהיגות**

**ד"ר מיכל הרשמן**

*Michal.hershman1@gmail.com*

מאז ומתמיד מנהיגים שיתפו את הציבור בהגיגיהם, ביקשו אהדה לרעיונותיהם ושאפו להשיג את הסכמתו של הקהל כשהם שמים מבטחם במילה ובכוחה. כמעט כל מאבק חברתי או מדיני, כמעט כל משבר בטחוני או ציבורי, לווה בנאומים מובילים שבמרוצת הדורות הלכו והשתכללו.

מנהיגים ומנהיגות מתחומי הביטחון, הפוליטיקה, החברה, העסקים ועוד, מנסחים מסרים של שכנוע בהתאם לצרכים שונים של זמן, נסיבות ומקום. דרכי הפעלת הרטוריקה הן מגוונות והמנהיגים נבדלים זה מזה בכושרם הרטורי, בטיפוסי המנהיגות וביחסיהם עם המונהגים.

הקורס יתמקד בשיח הרטורי של מנהיגים ומנהיגות ובהשלכות של דפוסי שיח זה על תפיסת מנהיגותם והשפעתם. ראשית נכיר תיאוריות שונות של מנהיגות ואת מרכיבי השיח הרטורי על מושגיו (כולל תעמולה ודמגוגיה). בהמשך ננתח נאומים מכוננים שגרמו לשינוי מדיניות, להנעת אזרחים, למהפכות אלימות (או שקטות), להפצת חידושים ועוד. כמו כן, נשאל למי מטיפוסי המנהיגות מתאים לזרוע פחד אצל נמעניו? ולמי מתאים לקרוא לפעולה בדרך מעוררת השראה? מי מניע את קהלו על בסיס תקווה ואמונה ומי מסתפק בהצעת גמול בסיסי ושמירה על הקיים? אנו נגלה כי השיח הרטורי הוא כלי מעולה להבנת תופעת המנהיגות, על גווניה.

הסטודנטים/ות נדרשים לעבודה מסכמת הכוללת בחירת מנהיג/ה וניתוח השיח הרטורי בכמה נקודות בזמן.